Jafnlaunastefna Verkmenntaskóla Austurlands er órjúfanlegur hluti af starfsmannastefnu og jafnréttisstefnu skólans . Jafnlaunastefnan kveður á um markmið og aðgerðir sem eiga að tryggja starfsfólki þau réttindi sem kveðið er á um í 19. grein jafnréttislaga nr. 10 / 2008 . Í jafnréttisáætlun skólans er kveðið á um að öllum starfsmönnum séu greidd sömu laun og njóti sömu kjara fyrir sömu og / eða jafnverðmæt störf . Laun skulu greidd eftir umfangi og eðli starfa óháð kyni , kynvitund eða öðrum ómálefnalegum ástæðum . Við launaákvarðanir skal tekið mið af þeim kröfum sem störf gera um þekkingu , hæfni og ábyrgð . Forsendur launaákvarðana eru í samræmi við kjara - og stofnanasamninga skólans sem tryggja jöfn laun fyrir sambærileg eða jafnverðmæt störf . Með jöfnum launum er átt við að laun skulu ákvörðuð á sama hátt fyrir fólk af öllum kynjum . Til þess að fylgja jafnlaunastefnunni eftir , skuldbindur Verkmenntaskóli Austurlands sig til að : Innleiða vottað jafnlaunakerfi í samræmi við kröfur jafnlaunastaðalsins ÍST 85 , það skjalfest og því viðhaldið . Framkvæma árlega launagreiningu og kynna helstu niðurstöður fyrir starfsfólki . Bregðast við óútskýrðum launamun með stöðugum umbótum og eftirliti . Árlega skal fara fram innri úttekt og rýni stjórnenda . Fylgja viðeigandi lögum og reglum sem eru í gildi á hverjum tíma . Kynna stefnuna fyrir starfsmönnum og hafa hana aðgengilega á vef skólans . Skólameistari ber ábyrgð á jafnlaunastefnu skólans .